Paterna projectarà ‘Ocho apellidos vascos’ este dissabte en L’Espai Cultural La Cova Gran
21/07/2015

# Paterna projectarà ‘Ocho apellidos vascos’ este dissabte en L’Espai Cultural La Cova Gran

[![Paterna projectarà ‘Ocho apellidos vascos’ este dissabte en L’Espai Cultural La Cova Gran](/images/noticias/2015/07/cinema-estiu.jpg)](/images/noticias/2015/07/cinema-estiu.jpg)

21.07.2015

L’Ajuntament recupera el tradicional ‘Cine d’Estiu’ en un escenari emblemàtic de la localitat

L’Ajuntament de Paterna projectarà este pròxim dissabte 25 de juliol de forma gratuïta la pel•lícula ‘Ocho apellidos vascos’. D’esta manera, es recupera el tradicional ‘Cine d’Estiu’ a l’aire lliure que celebrava la localitat.

La projecció de la pel•lícula, apta per a tots els públics, serà a l’aire lliure en l’Espai Cultural La Cova Gran a les 22.30 hores de la nit. La iniciativa s’ha organitzat en temps rècord des de l’àrea Tradicions, Cultura i Foc que dirigeix l’edil Paqui Periche, després de nombroses peticions de veïns i veïnes de la localitat que demanaven mes activitats lúdiques els caps de setmana d’estiu.

“Si esta iniciativa té èxit entre la ciutadania, els caps de setmana del pròxim juliol hi haurà cine d’estiu durant tot el mes”, ha anunciat l’Alcalde, qui ha assegurat que “estem treballant ja per a millorar l’agenda cultural que reclamen els veïns de Paterna”.